paragraph_text: Veliki hrvatsko-engleski rječnik jedna je od najpoznatijih hrvatskih dvojezičnih rječnika. Prvo izdanje rječnika tiskano je 1999, godine u Zagrebu i proteže se na 1696 dvostupačnih stranica. Izdavač ove knjige je Nakladni zavod Globus. Rječnik sadrži preko 123 000 leksičkih jedinica od kojih su 75 000 natuknica i 48 000 frazema. Također obrađuje 223 000 značenja i oko 33 000 obrazloženih upućivanja na drugu natuknicu. Veliki hrvatsko-engleski rječnik sadrži i brojne autorove inovacije.